Babaseuntjie vol maaiers in asblik gevindArgieffoto Die polisie is op soek na die ma van ŉ week oue baba seuntjie wat oortrek met maaiers in ŉ asblik in Kaapstad gevind is. Die Daily Voice het Woensdag berig ŉ voetganger het die babatjie, wat Jordan genoem is, Maandag in ŉ asblik hoor huil in Commodoretraat in The Hague. Die voetganger, Shaheeda Davids, het gesê sy het die seuntjie uit die asblik gehaal, huis toe gevat en hom gebad. “Hy het sy ogies oopgemaak en vir my gekyk, dit was asof hy vir my ‘dankie’ gesê het,” het Davids aan die dagblad gesê. Kapt. Frederick van Wyk, ŉ polisiewoordvoer, het gesê die seuntjie is gesond en veilig in die sorg van maatskaplike werkers.